It is currently Tue 24 Apr, 2018 1:53 am
GroveInnStoneRowHolbeckLeedsBridegwaterPlaceInRearNov142017..jpg (120.15 KiB) Viewed 1196 times
GroveInnOnBackRowWithStoneRowOffOnLeftHolbeckLeedsNov142017..jpg (124.4 KiB) Viewed 1196 times
GroveInnFromVictoriaRoadBackRowOnLeftHolbeckLeedsNov142017..jpg (111.19 KiB) Viewed 1196 times Lewenswetenskap ‘nie so moeilik soos in September’ | Netwerk24
Deur Lynn Williams 08 November 2019 17:58
Matrikulante aan die Hoërskool Cillié in Port Elizabeth het Vrydag uiteenlopende reaksies gehad nadat hulle die eerste vraestel in lewenswetenskap afgelê het.
Jamey Langford Foto’s: Lulama Zenzile
Hulle is dit egter eens dat dié vraestel nie so moeilik was soos die September-vraestel nie.
Die leerlinge sal die naweek met hul neus in die boeke sit om voor te berei vir die tweede vraestel Maandag.
Jamey Langford sê lewenswetenskap is een van die vakke waarmee sy ’n bietjie sukkel. Sy het deur die jaar elke kwartaal probeer om beter punte te kry.
Vir Vrydag se vraestel het sy lank voor die tyd begin leer.
“Die vraestel was darem nie so moeilik soos ek verwag het nie. Ek hoop net die uitslae gaan ook oukei wees.”
Vir Adané van Greunen was die vraestel ’n verbasend goeie kombinasie van moeilike en maklike vrae.
“Ek het uit my handboek geleer, wat nou lyk soos ’n inkleurboek met alles wat ek onderstreep het en al die notas.”
Ryan Strever het ou vraestelle uitgewerk en hy het iemand gehad wat saam met hom deur die werk gegaan het sodat hy die inhoud beter kon verstaan.
“Vandag se vraestel was verbasend genoeg baie makliker as die derde kwartaal se vraestel.”
Megan Stevens het dit beaam.
“Die voorbereiding was vir my baie moeilik omdat ek die vorige dag besigheidstudie geskryf het – en ek was uitgeput.
Adané van Greunen
“Ek het nietemin vroeg gaan slaap en vroeg opgestaan om deur al my werk te gaan. Ek kon die meeste van die vrae beantwoord.”
Tamia Wentzel sê die voorbereiding was woes, want sy het al haar leervakke in een week geskryf.
“Ek het baie vraestelle deurgewerk. Ek wil nie te vroeg praat nie, ek sal maar wag en sien wat sê die uitslae.”
Hier en daar was daar so ’n paar vrae wat Shadon Smith nie geken het nie.
Hy het ook vandeesweek baie leervakke geskryf.
“Ek het nie te veel druk op myself geplaas nie. Ek het rustig deur my werk gegaan.”
Die leerlinge glo almal hulle het genoeg tyd gehad om die vraestel af te lê.
Meer oor: Hoërskool Cillié | Adané Van Greunen | Tamia Wentzel | Megan Stevens | Ryan Strever | Jamey Langford | Port Elizabeth | Matriekeksamen2019 | Matriekeksamen | Matriek
Lewenswetenskappe was maklik, sê matrieks
Matrieks ‘moes mooi lees’ in lewenswetenskap-vraestel